ສົງຄາມ ຣັດເຊຍ ກັບ ຢູເຄຣນ ເຮັດໃຫ້ການຟື້ນຕົວຂອງເສດຖະກິດໂລກຊ້າລົງ
ອົງ​ການ IMF ໄດ້​ຕັດ​ການ​ພະ​ຍາ​ກອນ​ການ​ເຕີບ​ໂຕ​ໃນ​ທົ່ວ​ໂລກ​ ລົງ​ຈາກ 4.4 ເປີ​ເຊັນ​ເປັນ 3.6 ເປີ​ເຊັນ, ທະ​ນາ​ຄານ​ໂລກ ຈາກ 4.1 ເປີ​ເຊັນ​ເປັນ 3.2 ເປີ​ເຊັນ. 
ອົງການກອງທຶນສາກົນ ຫຼື IMF ໃນວັນອັງຄານທີ່ຜ່ານມາ ໄດ້ຕັດການພະຍາກອນຂອງເຂົາເຈົ້າ ສຳລັບເສດຖະກິດໂລກລົງເປັນ 3 6 ເປີເຊັນ ສຳລັບປີນີ້, ໂດຍເວົ້າວ່າ ສົງຄາມຂອງ ຣັດເຊຍ ໃນຢູເຄຣນ ເປັນໄພຂົ່ມຂູ່ຕໍ່ການຟື້ນຕົວທີ່ແຕກຫັກໄດ້ງ່າຍ ທີ່ມີສາເຫດມາຈາກໂຣກລະບາດ ນັກຂ່າວວີໂອເອປະຈຳທຳນຽບຂາວ ແພັດຊີ ວິດາຄຸສວາຣາ ມີລາຍງງານນີ້, ເຊິ່ງພຸດທະສອນຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ສົງຄາມຂອງ ຣັດເຊຍ ໃນຢູເຄຣນ ແລະ ມາດຕະການລົງໂທດຂອງຕາເວັນຕົກຕໍ່ມົສກູໄດ້ລົບກວນການຄ້າຂາຍໃນທົ່ວໂລກ, ເຮັດໃຫ້ລາຄານ້ຳມັນແພງຂຶ້ນ, ເປັນໄພຂົ່ມຂູ່ຕໍ່ການສະໜອງອາຫານ ແລະ ເພີ່ມຄວາມບໍ່ແນ່ນອນ ໃນຂະນະ ທີ່ໂລກດີ້ນຮົນ ທີ່ຈະຟື້ນຕົວຈາກໂຣກລະບາດ, ເຮັດໃຫ້ອົງການກອງທຶນສາກົນຕ້ອງໄດ້ຫຼຸດລະດັບທັດສະນະຂອງເສດຖະກິດໂລກລົງ ທ່ານ ປີແອ ໂອລີເວີ ກູຣິນຊາ ຫົວໜ້ານັກເສດຖະກິດຂອງ IMF ກ່າວວ່າ “ແມ່ນກະທັ້ງກ່ອນສົງຄາມ, ອັດຕາເງິນເຟີ້ໃນຫຼາຍປະເທດແມ່ນໄດ້ສູງຂຶ້ນຍ້ອນການຮຽກຮ້ອງສິນຄ້າທີ່ບໍ່ມີຄວາມດຸ່ນດ່ຽງ ແລະ ນະໂຍບາຍການສະໜັບສະໜູນໃນລະຫວ່າງໂຣກລະບາດ, ກໍ່ໃຫ້ມີການຮັດແໜ້ນນະໂຍບາຍການເງິນ ” ອົງການ IMF ໄດ້ຕັດການພະຍາກອນການເຕີບໂຕໃນທົ່ວໂລກ ລົງຈາກ 4 4 ເປີເຊັນເປັນ 3 6 ເປີເຊັນ, ທະນາຄານໂລກ ຈາກ 4 1 ເປີເຊັນເປັນ 3 2 ເປີເຊັນ ລາຄາພະລັງງານ ແລະ ສິນຄ້າທີ່ສູງຂຶ້ນ ໄດ້ນຳໄປສູ່ການຜະລິດ ທີ່ໜ້ອຍລົງ ແລະ ເງິນເຟີ້ກວ່າເກົ່າ ທຳນຽບຂາວໄດ້ຖິ້ມໂທດໃສ່ມົສກູ ໂຄສົກທຳນຽບຂາວທ່ານນາງ ເຈັນ ຊາກີ ກ່າວວ່າ “ພວກເຮົາໄດ້ເວົ້າສິ່ງນີ້ຕັ້ງແຕ່ຕອນເລີ່ມຕົ້ນວ່າ ການບຸກລຸກຢູເຄຣນໂດຍປະທານາທິບໍດີ ປູຕິນ ແລະ ຣັດເຊຍ ແມ່ນຈະກໍ່ໃຫ້ເກີດຜົນກະທົບຕໍ່ເນື່ອງ ໃສ່ເສດຖະກິດໂລກ, ບໍ່ວ່າມັນຈະຢູ່ຕະຫຼາດນ້ຳມັນ ຫຼື ຂົງເຂດອື່ນໆ ” ພ້ອມກັນນັ້ນ, ເສດຖະກິດ ຈີນ ທີ່ຊ້າລົງຍ້ອນການກັກບໍລິເວນ ຢ່າງເປັນປະຈຳ ຍ້ອນໄວຣັສໂຄໂຣນາສາຍພັນ ໂອໄມຄຣອນ ທ່ານນາງ ໄດແອນນາ ເຟີຈກັອດ-ຣັອດ ຈາກມະຫາວິທະຍາໄລ ຈອຣຈ ວໍຊິງຕັນ ຜ່ານທາງ Skype ວ່າ “ກ່ອນອື່ນໝົດ, ຈີນໄດ້ກຳນົດການກັກບໍລິເວນນຶ່ງອາທິດໃສ່ສິນຄ້າ ທີ່ເຂົ້າໄປໃນຈີນ, ນັ້ນກໍໝາຍຄວາມວ່າຜູ້ຜະລິດທີ່ໃຊ້ໄມໂຄຣຊິບຈາກບ່ອນອື່ນໆເຊັ່ນ ເກົາຫຼີໃຕ້ ແມ່ນຈະບໍ່ໄດ້ສິ່ງທີ່ເຂົາເຈົ້າຕ້ອງການເພື່ອຜະລິດສິນຄ້າໃນຈີນ ອັນທີສອງ, ມັນມີຄວາມແອອັດຢູ່ທ່າເຮືອຕ່າງໆຍ້ອນການກັກບໍລິເວນ, ເຊັ່ນຮົງກົງ ແລະ ຊຽງໄຮ້ ” ເປົ້າໝາຍທີ່ສຳຄັນສຳລັບບັນດາເຈົ້າໜ້າທີ່ທະນາຄານກາງ ທີ່ເຂົ້າຮ່ວມກອງປະຊຸມລະດູບານໃໝ່ຂອງ IMF ແລະ ທະນາຄານໂລກໃນນະຄອນຫຼວງວໍຊິງຕັນນັ້ນ, ກໍແມ່ນການຫຼຸດຜ່ອນອັດຕາເງິນເຟີ້ໂດຍປາສະຈາກການເຮັດໃຫ້ໂລກເຂົ້າໄປຢູ່ໃນພາວະເສດຖະກິດຕົກຕ່ຳ ໂດຍການຂະຫຍາຍອັດຕາດອກເບ້ຍໃນທີ່ສຸດ, ໂດຍສະເພາະຢ່າງຍິ່ງໃນວິທີທີ່ໄດ້ປະສານງານກັນ ທ່ານ ເດັສມັອນ ແລັກແມນ, ຈາກສະຖາບັນວິສາຫະກິດອາເມຣິກັນ ກ່າວວ່າ “ນັ້ນຈະປ້ອງກັນອັດຕາເງິນເຟີ້ຈາກການແຜ່ອອກຈາກບ່ອນນຶ່ງໄປອີກບ່ອນນຶ່ງ ແຕ່ມັນແມ່ນວຽກງານທີ່ລະອຽດອ່ອນເພາະວ່າພວກເຮົາມີຕະຫຼາດດຸນລະພາກທີ່ລອຍຕົວຫຼາຍ, ພວກເຮົາມີຕະຫຼາດທີ່ຢູ່ອາໄສທີ່ລອຍຕົວຫຼາຍ ສະນັ້ນມັນຈະບໍ່ເປັນເລື່ອງງ່າຍ, ເພື່ອຂຶ້ນອັດຕາດອກເບ້ຍໃນວິທີທີ່ຈະນຳເອົາອັດຕາເງິນເຟີ້ລົງໂດຍປາສະຈາການສ້າງພາວິເສດຖະກິດຕົກຕ່ຳ ເຂົາເຈົ້າຄົງໄດ້ປ່ອຍໃຫ້ອັດຕາເງິນເຟີ້ໄປໄກກວ່າເຂົາເຈົ້າໂພດ ເພື່ອທີ່ເຂົາເຈົ້າຈະເຮັດໃຫ້ມັນເກີດຂຶ້ນຢ່າງອ່ອນໂຍນໃນໄລຍະນີ້ ” ທ່າມກາງຄວາມພະຍາຍາມຂອງປະເທດຕາເວັນຕົກທີ່ຈະແຍກປ່ຽວປະທານາທິບໍດີ ຣັດເຊຍ ທ່ານ ວລາດິເມຍ ປູຕິນ ນັ້ນ, ການປະສານງານກັນອາດປາກົດວ່າເປັນສິ່ງທ້າທາຍ ສະຫະລັດ ແມ່ນບໍ່ໄດ້ເຂົ້າຮ່ວມບາງກອງປະຊຸມ ຂອງບັນດາລັດຖະມົນຕີການເງິນກຸ່ມ 20 ປະເທດໃນອາທິດນີ້, ເພື່ອປະທ້ວງການເຂົ້າຮ່ວມໃນກຸ່ມຂອງມົສກູ ຍ້ອນການດຳເນີນການ ຂອງເຂົາເຈົ້າໃນຢູເຄຣນ